Karačeva

Karačeva () ir pilsēta Brjanskas apgabala austrumos Krievijā, Karačevas rajona administratīvais centrs. Tajā dzīvo 19,6 tūkstoši iedzīvotāju. Pilsēta atrodas Sņežetas upes labajā krastā, ap 40 km uz austrumiem no Brjanskas.

 Vēsture 
Karačeva ir viena no vecākajām pilsētām Brjanskas apgabalā. Tā pirmoreiz minēta hronikā 1146. gadā, kopā ar Brjansku un Sevsku. 13.-14. gadsimtā tā bija neatkarīgās Karačevas kņazistes galvaspilsēta. Šīs kņazistes teritorija bija izstiepta no Mosaļskas ziemeļaustrumos līdz Donas upei dienvidaustrumos.
No 1356. gada Karačeva bija Lietuvas lielkņazistes, no 1503. — Maskavijas, vēlāk Krievijas caristes pakļautībā.

Ap 1615. gadu Juku laikos (Смутное время) Karačevu gandrīz iznīcināja Polijas-Lietuvas kopvalsts karaspēks, tādēļ 1618. gadā Maskavā esot pieņemts lēmums šo pilsētu pavisam likvidēt, bet tas drīz atcelts.

No 1778. līdz 1920. gadam Karačeva bija apriņķa pilsēta Orlas guberņā, tad Brjanskas guberņā (1920—1929).

 Iedzīvotāju skaits 

  1809 1866 1897 1920 1926 1939 1950 1960 1970 1979 1989 1999 2002 2009 tūkst. iedz. 4,0 10,1 17,0 10,4 13,1 18,0 8,9 11,4 15,9 20,0 22,5 21,7 20,2 19,6

 Atsauces 

 Ārējās saites 

Kategorija:Brjanskas apgabala pilsētas